Tiina Tuvikene

Tiina Tuvikene (14. juuni 1924 – 2. november 1999) oli eesti kirjanik.

Tiina Tuvikene sündis Tartus pangaametniku perekonnas. Kooliteed alustas Viljandis, lõpetas 1943. aastal Tallinnas erakolledži, õppis aastatel 1942–1944 Tallinnas teatrikoolis. Põgenes 1944. aastal Rootsi, õppis aastatel 1948–1950 Stockholmi rakenduskunstikoolis. 1951. aastast elas ta Kanadas Torontos, kus töötas pangaametnikuna.

Kirjanduslikku tegevust alustas luuletustega ajakirjanduses.
Tiina Tuvikeselt ilmus neli romaani. "Aegadesse raiutud näod" (Toronto, 1960 ja selle järg "Neli inspiratsiooni" (Toronto, 1964) käsitlevad Michelangelo elu ja kujutavad renessansiaegset Itaaliat. "Urikivist ristimisastjani" (1961) kujutab muistsete eestlaste elu ja vabadusvõitlust 13. sajandil. "Emajõe ööbik" (Toronto, 1965) on Lydia Koidula elulooromaan. 

Tiina Tuvikeselt on ilmunud ingliskeelsed luulekogud "Laurels of a life" (Toronto, 1968) ja "A wreath of the twinking stars" (Toronto, 1969).Eesti kirjarahva leksikon. Tallinn, 1995, lk. 621

2002. aastal ilmus Tiina Tuvikese luule valikkogu "Elu ja usk" (2. trükk 2003).http://www.eesti.ca/ilmus-tiina-tuvikese-luulekogu-ii-valjaanne/article4503

Viited

Kategooria:Eesti kirjanikud
Kategooria:Eesti luuletajad
Kategooria:Eestlased Kanadas
Kategooria:Sündinud 1924
Kategooria:Surnud 1999